Der er opstået en ny brand i en halmlade i Fjerritslev-området, som også brændte for to uger siden.

En halmlade i Fjerritslev-området brænder igen. Laden, som ligger på Holmsøvej mellem Fjerritslev og Brovst stod også i flammer for to uger siden, og det er endnu uvist, om det er den tidligere brand, der er blusset op igen. - Vi er ved at finde ud af, om det er nogle ulmende gløder, der har startet branden, siger vagtchef Bruno Brix fra Nordjyllands Politi. Der lå 500 halmballer i laden, som brød i brand 1. november sidst på eftermiddagen. Mandag eftermiddag klokken 16.51 modtog Nordjyllands Beredskab meldingen om, at der igen var ild i halmladen.